Henare PeeniPEENI HENARE (Labour—Tāmaki Makaurau): Reo Māori e Te Māngai o Te Whare kāti e Te Whare e mihi atu ana au ki a tātau ki roto i ngā āhuatanga o te wā ā ka tautoko i ngā mihi ki Te Poari Whakahaere kua tae mai ki te whakarongo ki te pānuitanga tuatoru o tēnei pire. Ka mihia e tērā taha ka mihia e tēnei taha ki a rātau me te mana e mau mai ana e rātau ki raro i te tāhūhū o tō tātau Whare. Anā e kawea nei e rātau i te mana o ngā mātua o ngā tūpuna nā rātau i whakakī ai i ngā tūru i roto i ngā taumaha kua pahure ake nei. Nā runga i tērā me te whakaaro ake ki ngā mātua me ngā tūpuna ka tangi ahau ki ngā aituā kei runga i a rātau ki runga i a tātau hoki haere haere haere! Kia whakahokia mai ngā rārangi kōrero ki a tātau e Te Whare e tautoko ana ahau i ngā mihi ki Te Mema o te wāhi rā arā ko Alastair Scott kua mauria mai i tēnei pire ki roto i Te Whare he aha ai ki te whakatutuki i ngā moemoeā o rātau mā ki te whakatutuki i ngā wawata me ngā hiahia o Te Poari Whakahaere o ēnei whenua arā ko Papawai arā ko Kaikōkirikiri. Nō reira e mihi atu ana au ki a ia! Ka tāpae atu i ngā mihi ki Te Heamana o Te Rōpū Whiriwhiri i ngā Take Māori me te kāhui o taua rōpū i āta wetewete i ngā kōrero kai roto i tēnei pire me te whakaae kia Reo Māori tēnei pire ā tae hoake nei! Me te whakaae kia whakapakari ai i ngā mahi Reo Māori ki roto i Te Whare Pāremata i tēnei wā. Ka whakaaro ake ahau mō tēnei pire me te iti o ngā kupu kei roto ēngari ko te hōhonutanga o ngā hiahia me ngā wawata kai roto nō reira ngā mihi atu ki Te Rōpū Whiriwhiri i ngā Take Māori! Ka tautoko anō hoki au i ngā kōrero kua utaina ki runga i ngā mema ā-rohe arā ko Meka Whaitiri kua kōrero i mua ake nei i a au anā a Mārama Fox e noho mai rā. Nō reira ka haere tonu ngā mihi he aha te take i pērā ai? Tā te mea e hari koa ana tātau katoa otirā Te Whare whānui ki te whakamanahia i tēnei i te pō nei. E Te Māngai o Te Whare ko tēnei pire he pire ka taea tēnei mea e whāia nei e tātau Te Iwi Māori arā ko te tino rangatiratanga. Ko ngā kupu kei roto i tēnei pire he pire whakapakari i Te Poari Whakahaere o ēnei whenua. Ka āhei rātau ki te tutuki i ngā moemoeā o rātau mā kia whakarite oranga mō ngā uri whakatupu e haere ake nei. Nō reira koinā te pai o tēnei pire! Koinā te pai o ngā pire pēnei nā! Kua kōrero ahau mō tēnei mea te tino rangatiratanga. He aha tēnei mea? Nā ka titiro atu ahau ki ētahi o ngā kōrero kai roto e mea atu ana me wāwāhi i tetahi pūtea hei āwhina atu i ngā tauira mā te karahipi hai tautoko i a rātou i a rātou e haerēre atu ana ki Te Kura ki Te Wānanga rānei. He mea pai tēnā ki a au nei! He mea pai kia whakamanahia i tērā wāhanga kei roto i te pire kia whiwhi oranga kia whiwhi mātauranga ngā uri whakatupu ā taihoa ake nei. Ēngari kaua te tangata e pōhēhē mā taua tangata te mātauranga anake! Kāhore! Ka whakaaro ake ahau ki ngā kāinga Māori puta noa! Ko ngā mahi o ngā mātua kia tukuna atu i ngā tamariki mokopuna ki te kura kia whāia tēnei mea te mātauranga me te wawata kia hoki mai ngā tamariki me ngā kura ki te wā kāinga. Nō reira ka awhi mai i te kaupapa i Te Poari Whakahaere o Papawai o Kaikōkirikiri. Koinā te pai ō tēnei whakaaro! Me kaua e pōhēhē ko tēnei puna ēhara i te puna hōhonu kāhore! Ko ngā whakaaro kai roto e pā ana ki ngā karahipi he mea pai tēnā ka tautoko mārika tātau! Me te mea anō hoki ki roto i tēnei pīre āe ka āhei Te Poari ki te hoko atu i ētahi o ngā whenua. Ēngari ko te mea pai ki roto i tēnei pire kia tiaki i tetahi wāhi whenua tūpuna e kōrero ake nei kia kaua e ngaro atu! Kia kaua e hokona atu! Kia kaua e riro atu! Koinā te pai kia tiaki i ngā whenua ēngari ka āhei Te Poari Whakahere ki te hoko atu i ētahi o ngā whenua hei whakapakari i a rātau hei whakatupu i te pūtea he mea pai tēnā! E whakamana ana tērā whakaaro i te whakataukī o ngā mātua tupuna: Kai roto i te whenua he oranga mō te tangata; kai roto i te whenua he oranga mō te tangata!". Nō reira e tautoko ana Te Whare i taua whakaaro kia hokona atu ētahi o ngā wāhi whenua ēngari ko te mea nui ki a au nei he wāhi anō kei roto hei tiaki—hei tiaki i tetahi wāhi whenua tapu i tetahi wāhi whenua tupuna kei roto i a Papawai me Kaikōkirikiri. E Te Māngai o Te Whare i te wāhanga tuarua o tēnei pire i kōrero ahau mō taku whakapapa ki Te Marae o Papawai. I kōrero ahau mō ētahi o ngā pou whakairo o te marae rā anā kua tapaina e ngā mātua tūpuna i te ingoa o tōku tupuna a Taurekareka Hēnare anā māua ko Te Mema nei a Pita Paraone. Nō reira ngā mihi nui ki tērā whakaaro! He tauira tēnei pire he tauira tēnei poari ki te nuinga o ngā poari Māori puta noa i te motu whānui. [I will speak in Māori Mr Assistant Speaker. Everyone in the House; I acknowledge us all under today's circumstances and endorse the acknowledgments to the administration board that have arrived here to listen to the third reading of this bill. And there they are bearing the integrity of the forefathers and ancestors who filled the positions during difficult past moments. Under those circumstances my thoughts go back to the forefathers and ancestors and grieve the deaths that are upon them and those as well upon us. Farewell depart journey on! And so I bring the focus of the contribution back to us the House to endorse the acknowledgements to the member of that place Alastair Scott who brought this bill into the House and for what purpose—to fulfil the dreams of those gone to fulfil the expectations and needs of the administrative board of these lands namely Papawai and Kaikōkirikiri. And so I commend him. I add my tributes to the chairman of the Māori Affairs Committee and to the members of that committee who analysed the contents in this bill and agreed that this bill be in the Māori language eventually and that the use of the Māori language in Parliament be strengthened at this point in time.I reflect on this bill in regard to the dearth of detail in the commentary but as far as the depth of the aspirations and needs is concerned it is huge so I commend the Māori Affairs Committee highly. I also endorse the complimentary sentiments bestowed upon the electorate members namely Meka Whaitiri who spoke before me and Mārama Fox sitting over there. So tributes continue to be accorded and why because we are all happy but at the same time the House at large to validate this bill this evening. Mr Assistant Speaker this bill is one that will enable us the Māori people to pursue what we have been seeking for which is self-determination. The sentiments in this bill are about strengthening the administrative board of these lands. It enables them to fulfil the aspirations of them all to consider well-being for those generations to come. Therefore that is the beauty of this bill. That is the beauty of bills like these ones. I have spoken about this thing self-determination. What is this thing? Now I look at some of the sentiments within saying that some funding should be apportioned to assist and support students with a scholarship to support them while they are attending kura or wānanga. To me personally that is a great thing. It is a good thing that it be enacted in that part which is in the bill so that descendants in time to come receive well-being and education. But one should never think mistakenly that education is solely for that person. No; not at all. I think about Māori homes throughout in regard to what parents do sending children and grandchildren to school to pursue this thing called education in the hope that children and schools eventually return home and therefore assist with the matter with the administrative board of Papawai and of Kaikōkirikiri. That is the beauty of this thought. Do not think mistakenly that this pool is not a deep one not at all. The thoughts inside it about scholarships are a good thing which we indeed endorse totally. It also states in this bill yes the board is able to sell off some of the land but the thing that is really good in this bill is that a particular piece of ancestral land referred to is protected and not lost forever—it is not sold off and taken. That is the beauty of it; lands are protected but the administrative board is able to sell some of the land to develop the board and to grow the funding. That is a good thing. That thought empowers the proverb of the ancestral forefathers: "Within the land is well-being for mankind within the land is well-being for mankind!". And so the House supports that thought that some sections of land be sold off but the most important thing to me is that there is a part inside to protect and preserve a section of land that is sacred and ancestral within Papawai and Kaikōkirikiri. Mr Assistant Speaker in the second reading of this bill I spoke about my genealogical connections to Papawai Marae. I spoke about some of the carved pillars of that courtyard and the ancestral forefathers named one of the pillars after Taurekareka Hēnare an ancestor of mine and of this member Pita Paraone. Therefore a huge acknowledgement to that thought! This bill and this board is an example for the majority of Māori boards throughout the country at large.]Pita Paraone: Ā i ngā poari nunui? [Do you mean the very large boards?]PEENI HENARE: Āe ngā poari nunui! Ngā poari whai rawa—ngā poari whai rawa! Ēngari he āhua āwangawanga ahau! E āwangawanga ana au tā te mea e mōhio ana tātou; ā taihoa ake nei ka haere te pire hou o Te Ture Whenua Maori ki roto i tēnei Whare! Ka whakaaro ake e ahau he aha nei ngā tapānga o taua pire e whakamanahia e Te Kōti Whenua Māori i ngā whenua Māori. Kāti tino waimarie Te Poari o Te Papawai o Kaikōkirikiri ta te mea kei a rātou tā rātau ake pire tā rātau ake ture e whakamanahia i te tū me ngā mahi o Te Poari. Ēngari me kaua tātau Te Iwi Māori e pōhēhē kei ngā rōpū whenua Māori katoa wā rātau ake pire kāhore! Āini ka kitea atu he hua ka puta mai i Te Ture Whenua Māori ā taihoa ake nei! E Te Māngai o Te Whare kua kōrero ahau mō ētahi o ngā wāhanga kei roto i te pire e mea atu ana āe ka āhei Te Poari ki te hokona atu i ētahi o ngā whenua ki te whai rawa ki te whai oranga mō Te Poari ki te whakahaere he mea pai tēnā! Ēngari i te rā nei i puta mai tetahi kōrero e pā ana ki te Resource Management Act. E Te Māngai o Te Whare āini tātau ka kite mehemea ko tērā pire a te Resource Management Act he mea hei haukoti i ngā mahi o Te Poari Whakahaere o Papawai o Kaikōkirikiri! He haukoti i ngā mahi he haukoti i te mahi whai oranga pai i te tino rangatiratanga i te mana motuhake kua kōrero nā e au ki roto i ngā meniti e 9 kua pahure ake! Kāti ka waiho nā atu i ērā kōrero ki te taha e Te Māngai o Te Whare ka whakahokia mai ngā kōrero ki te kaupapa nei me te kī atu e tautoko ana mātou Te Rōpū Reipa i tēnei pire. E tautoko mārika ana nā runga i te mahi papai rawa atu i oti i ngā āpiha o tēnei Whare me ngā kaimahi o Te Poari Whakahaere o Papawai o Kaikōkirikiri kāti ake e Te Māngai o Te Whare ka waiho nā atu ngā kōrero ki konei me te kī atu ki a tātau kia kaha rā a Hillary Clinton ki roto i ngā mahi kia ora tātau katoa![Yes the very large ones the rich ones. However I am somewhat concerned because we know that very shortly the new bill relating to the Māori Land Act is about to go through this House. I wonder what afflictions indeed about that bill have been mandated by the Māori Land Court in regard to Māori lands. The board of Te Papawai is lucky that it has its own Act to enact its stance and the functions of the board but we of Māoridom should never be deluded that all Māori land groups will have their own bill far from it. We will see soon enough what benefits emerges from the Māori land. Mr Assistant Speaker I have spoken about some parts in this bill which states yes the board is able to sell off some of the lands to enable the board to acquire benefits and well-being for it to administer. That is a good thing. But a statement emerged today about the Resource Management Act. Mr Assistant Speaker we will find out presently if that bill about it becomes an instrument that cuts right across the Papawai and Kaikōkirikiri administration board's actions. It obstructs operations work relating to well-being autonomy and self-determination which I have been alluding to in the past 9 minutes. Enough! I leave those sentiments aside. Mr Assistant Speaker I bring the focus of the contributions back to this matter here by stating that we of the Labour Party endorse this bill. We absolutely support it because of the wonderful work carried out by the officials of this House and by those of the administrative body of Papawai and of Kaikōkirikiri. Enough Mr Assistant Speaker. I leave the sentiments here and say to us go hard Hillary Clinton in the work at hand. My appreciation to us all.]"